Мен террорчу эмесмин

«Мен террорчу эмесмин» () — Өзбекстандын 2021-жылы чыккан, согуштук драма жанрындагы тасмасы, режиссёру Мухаммад Али Искандаров.Тасма Өзбекстандын кинематография агенттиги менен «Iskandariy visual» кинокомпаниясынын биргелешкен өндүрүшү болуп саналат, ошондой эле Өзбекстан Республикасынын Мамлекеттик коопсуздук кызматынын колдоосу менен тартылган. Тасманын тартуу иштери, 2018-жылдын май айында башталып, Өзбекстан менен Түркияда өткөн. Тасмада терроризмдин айдыңына түшүп кеткен жаштардын тагдыры, алардын алдамчы идеологияга алданып, кайгыга баткан өмүр жолдору терең чагылдырылган. Окуя чыныгы турмуштан алынган фактыларга негизделген.

COVID-19 пандемиясынан улам бет ачары үч жолу жылдырылган. Бул Өзбекстанда пандемияга байланыштуу чектөөлөрдөн кийин кинотеатрларда көрсөтүлгөн биринчи тасма болуп калган.
Мазмуну 
Тасманын башкы каармандары — Алихан менен Садри. Алар ММА боюнча таймаштарга катышкан, кесипкөй спортчулар, ал эми машыгуудан кийин бош убактарында коллекторлук менен алектенишет. Алардын кылмыштуу иштери ачылыла баштаганда, укук коргоо органдарынын куугунтугунан качып, өлкөдөн шашылыш чыгып кетүүгө аргасыз болушуп, Түркияга жөнөшөт. Качуу учурунда алар Сирия–Түркия чек арасын мыйзамсыз бузуп өтүп, Сирия аймагына туш болот. Ал жерде аларды ИЛИМ террордук уюмуна мүчө болгон КМШ өлкөлөрүнөн келген жарандар жана мекендештери тосуп алышат.

Алгач экстремисттик идеологияны туура деп ойлоп, кызыгышканы менен, көп өтпөй андан көңүлдөрү калып, кадимки нормалдуу жашоого кайтууга аракет кылышат. Бирок бул аракеттери ийгиликсиз болуп, кезектеги кандуу салгылаштын жүрүшүндө каза табышат. Ошентип, алар террордук уюмдан чыгып кетүүгө мүмкүнчүлүк таба албай, өз өмүрлөрү менен кош айтышат.
Тасманын идеясы 
Бул тасмада ИЛИМ сыяктуу террордук топторго кошулуп кеткен адамдардын кайгылуу тагдыры баяндалат . Режиссёр Мухаммад Али Искандаровдун айтымында: «Биздин долбоордун башкы максаты — айрыкча жаштарга терроризмдин адамзатка каршы кылган кыянат иштери менен чыныгы жырткыч жүзүн көрсөтүү, анын ачкөз жана чыккынчыл мүнөзүн ачып берүү, террордук идеологиянын негизсиз экенин жана мындай аракеттер үчүн жазанын сөзсүз керек экенин жеткирүү».
Каармандарда 



Тартуучу топ 
 Башкы продюсери — Өзбекстан кинематография агенттиги, башкы директор Фирдавс Абдухаликов
 Аткаруучу продюсери — Надир Муминов
 Койгон режиссёру — Мухаммад Али Искандаров
 Сценарий автору — Мухаммад Али Искандаров
 Койгон оператору — Хусан Атабаев
 Койгон сүрөтчү — Бахриддин Шамсуддинов
 Композитору — Жасур Бадалбаев
 Долбоордун жетекчиси — Фирдавс Абдухаликов
 Монтаж режиссёрлору — Фархад Тахиров
 Сүрөтчү — Бахриддин Шамсутдинов
Постпродакшн
«Мен террорчу эмесмин» тасманын музыкасын Жасур Бадалбаев жазган. Үндү жаздыруу боюнча режиссёр — Константин Филанов. Саунд-дизайнды Дмитрий Тимонин жасаган.

СинеЛаб компаниясынын толук үн пост-продакшн комплекси Dolby Digital 5.1 форматында ишке ашырылган. 
Булактар